Р Е П У Б Л И К А С Р П С К А

ОПШТИНА УГЉЕВИК

НАЧЕЛНИК ОПШТИНЕ

Број: 02-40-52/23

Датум, 05.05.2023. године

На основу Одлуке о финансирању у области спорта и физичке културе Општине Угљевик („Службени билтен Општине Угљевик бр. 1/15), приједлога Комисије за расподјелу средстава за спорт и физичку културу и приговора Општинског фудбалског савеза Угљевик а у складу са Јавним позивом за расподјелу средстава из буџета Општине Угљевик за финансирање/суфинансирање потреба спортских удружења у 2023. години, расписаном дана 19.01.2023. године те истека рока за приговоре на приједлог Комисије, Начелник Општине **д о н о с и**

**О Д Л У К У**

**О РАСПОДЈЕЛИ СРЕДСТАВА ИЗ БУЏЕТА ОПШТИНЕ УГЉЕВИК ЗА ФИНАНСИРАЊЕ/СУФИНАНСИРАЊЕ ПОТРЕБА СПОРТСКИХ УДРУЖЕЊА У 2023. ГОДИНИ**

**Члан 1.**

Средства из буџета Општине Угљевик за финансирање/суфинансирање спортских удружења у 2023. години ће бити расподјељена на сљедећи начин и то:

|  |  |  |
| --- | --- | --- |
| ***Редни број*** | ***НАЗИВ УДРУЖЕЊА*** | ***Одређени новчани износ*** |
| 1. | **ФК „МЛАДОСТ“ БОГУТОВО СЕЛО**  | 4.000,00 КМ |
| 2. | **АУТО МОТО КЛУБ „ТУТЊЕВАЦ“ ТУТЊЕВАЦ**  | 3.000,00 КМ |
| 3. | **СТРЕЉАЧКИ КЛУБ „РУДАР-С“ УГЉЕВИК**  | 4.000,00 КМ |
| 4. | **УДРУЖЕЊЕ ФУДБАЛСКИХ СУДИЈА И ИНСТРУКТОРА ОФС УГЉЕВИК**  | 1.000,00 КМ |
| 5. | **ЏУДО КЛУБ „РУДАР“ УГЉЕВИК**  | 5.000,00 КМ |
| 6. | **ДСР „КЛЕН“ УГЉЕВИК**  | 3.000,00 КМ |
| 7. | **КАРАТЕ КЛУБ „РУДАР“ УГЉЕВИК**  | 5.000,00 КМ |
| 8. | **ФК „ПАРТИЗАН“ ДОЊА ТРНОВА** | 35.000,00 КМ |
| 9. | **КМФ „УГЉЕВИК“ УГЉЕВИК**  | 30.000,00 КМ |
| 10. | **ФК „РУДАР 1925“ УГЉЕВИК**  | 75.000,00 КМ |
| 11. | **ФК „БУДУЋНОСТ“ РАВНО ПОЉЕ**  | 5.000,00 КМ |
| 12. | **УГ „БУДИ У ФОРМИ“ УГЉЕВИК**  | 2.000,00 КМ |
| 13. | **КК „РУДАР“ УГЉЕВИК**  | 10.000,00 КМ |
| 14. | **ФК „СТРИЈЕЛАЦ“ ТУТЊЕВАЦ**  | 7.000,00 КМ |
| 15. | **СПОРТСКИ КЛУБ „МАЛИ ШАМПИОНИ“ УГЉЕВИК**  | 20.000,00 КМ |
| 16. | **ШКОЛА ФУДБАЛА „РУДАР“ УГЉЕВИК**  | 7.000,00 КМ |
| 17. | **ОДБОЈКАШКИ КЛУБ „РУДАР“ УГЉЕВИК**  | 8.000,00 КМ |
| 18. | **ФК „БОРАЦ“ УГЉЕВИЧКА ОБРИЈЕЖ**  | 5.000,00 КМ |
| 19. | **ФК „МАЈЕВИЦА-ЗАБРЂЕ“ ДОЊЕ ЗАБРЂЕ**  | 7.000,00 КМ |
| 20. | **ОКК „РУДАР 2015“ УГЉЕВИК**  | 16.000,00 КМ |
| 21. | **ОПШТИНСКИ ФУДБАЛСКИ САВЕЗ УГЉЕВИК** | 18.000,00 КМ |
| **УКУПАН ИЗНОС СРЕДСТАВА** | 270.000,00 КМ |

**Члан 2.**

Ова Одлука је коначна и ступа на снагу даном објављивања на огласној табли и званичној интернет страници Општине Угљевик.

О б р а з л о ж е њ е

Јавни позив за расподјелу средстава из буџета Општине Угљевик за финансирање/суфинансирање потреба спортских удружења у 2023. години, расписан је дана 19.01.2023. године.

Комисија за расподјелу средстава за спорт и физичку културу је дана 19.04.2023. године доставила Приједлог одлуке о расподјели средстава из Буџета Општине Угљевик за
финансирање/суфинансирање потреба спортских удружења у 2023. години.

Дана 24.04.2023. године Општински фудбалски савез Угљевик је уложио приговор на Приједлог одлуке о расподјели средстава из Буџета Општине Угљевик за
финансирање/суфинансирање потреба спортских удружења у 2023. години /даље у тексту: Приједлог Комисје/ и у своме приговору истакао да је овим Приједлогом Комисије Општински Фудбалски савез Угљевик изостављен из расподјеле средстава за 2023 годину из разлога јер је рачун истог био у блокади у моменту подношења пријаве на Јавни позив и исти је деблокиран у међувремену о чему је доказ достављен Комисији за расподјелу средстава за спорт и физичку културу а прије објаве Приједлога Комисије за расподјелу средстава за спорт и физичку културу. Даље у приговору је истакнуто да Општински фудбалски савез Угљевик има стално запослено једно лице и да би ускраћењем додјеле средстава по предметном позиву општине Угљевик вјероватно дошло и до престанка рада овог савеза а што би за посљедицу имало и отежано функционисање фудбалских клубова са подручја општине Угљевик јер би клубови због тога морали комплетну административну процедуру у оквиру Фудбалског савеза Републике Српске проводити код надлежних општинских фудбалских савеза на подручју других општина и градова у Републици Српској или евентуално у Брчко дистрикту БиХ.

Одредбом члана 7. став 1. Одлуке о финансирању/суфинансирању у области спорта и физичке културе општине Угљевик број 01-022-8/15 од 27.02.2015. године Скупштина општине Угљевик је одређено да Комисија утврђује приједлог Одлуке о расподјели средстава на основу програма рада и финансијског плана за годину у којој се средства додјељују као и на основу поднесеног извјештаја о раду и утрошку средстава у претходној години.

Увидом у пријаву на јавни позив Општинског фудбалског савеза Угљевик интерни број протокола 02-40-141/23 од 03.02.2023. године утврђено је да пријава Општинског фудбалског савеза Угљевик није садржала потврду о ликвидности у моменту подношења пријаве и да је иста у међувремену допуњена а прије подношења Приједлога Комисије за расподјелу средстава за спорт и физичку културу, даље увидом у спис предемта утврђено је да исти садржи итнерни извјештај „Резултат анализе намјенског утрошка средстава од стране спортских удружења којима су одобрена и исплаћена средства из Буџета Општине Угљевик за период од 01.01.2022.-31.12.2022. године“ а увидом у који је даље утврђено да је Општински фудбалски савез Угљевик доставио извјештаје о раду и утрошку средстава у претходној години који су у потпуни и чиме је уредно оправдао додјељена и исплаћена новчана средства у претходној години.

Према свему предње наведеном а цијенећи чињеницу да је Општински фудбалски савез Угљевик организација која послује у оквиру рада Фудбалског савеза Републике Српске и надлежна је за рад свих фудбалских клубова на подручју општине Угљевик усвојен је приговор Општинског фудбалског савеза Угљевик на Приједлог одлуке о расподјели средстава из Буџета Општине Угљевикза финансирање/суфинансирање потреба спортских удружења у 2023. години Комисије за расподјелу средстава за спорт и физичку културу, па је одлучено као у диспозитиву ове Одлуке.

 НАЧЕЛНИК ОПШТИНЕ

 \_\_\_\_\_\_\_\_\_\_\_\_\_\_\_\_\_\_\_\_

 Василије Перић, дипл.екон.